als_Latn dik_Latn sag_Latn
Kur Vladimir Putin njoftoi se ai dhe stafi i tij do të pësonin ulje të pagave prej 10 për qind si pasojë e sanksioneve ekonomike të imponuara ndaj Rusisë, shumë patën dyshime se do të vërehej diçka në portofolin e tij.
E ndoshta Putin edhe s’do të vërejë ndonjë ndryshim, por paga vjetore e tij prej 90,957.73 funtesh në vit nuk është asgjë në krahasim me të hyrat që i ka Hsien Loong, kryeministri i Singaporit, i cili fiton gati 10 herë më shumë se Putini – 1,136515.59 funte në vit.
E ndoshta do të habiteni kur të mësoni se edhe paga e Barack Obamas është e ulët në krahasim me pagën e kryeministrit të Singaporit, ani pse presidenti amerikan radhitet i dyti lider botëror për të hyra vjetore – 276,522.74 funte.
David Cameron i Britanisë radhitet si lideri i gjashtë më i paguar në botë, duke fituar plotë 143,659.71 funte në vit, ndërsa, siç transmeton Koha.net, Stephen Harper i Kanadasë, Angela Merkel e Gjermanisë dhe Jacob Zuma i Afrikës së Jugut zënë vendin e tretë, të katërt respektivisht të pestë.
Paga e Vladimir Putinit është pothuajse 30,000 funte më e ulët se ajo e presidentit të Francës, Francois Hollande ndërsa Narendra Modi, kryeministri i Indisë, ka pagë vjetore prej vetëm 20,264.85 funtesh – pothuajse 60,000 funte më pak se Dilma Rousseff i Brazilit.
Ky portal menaxhohet nga "Veriu.info" SH.P.K. - Mitrovicë. Të gjitha të drejtat janë të rezervuara. Kontakti: Tel. 044 / 649 – 349 E-mail: veriu.info@gmail.com © Veriu.Info | 2014
als_Latn als_Latn als_Latn als_Latn als_Latn als_Latn